ปวดฟันซี่ที่เคยรักษารากฟัน แต่เคยรักษามา5ปีแล้วตอนนี้อาการปวดฟันกลับมาซี่เดิม ปวดทรมานนอนไม่ได้ปวดไปหมดเลยซีกซ้าย ปวดแบบนี้ไปหาได้ไหมคะหรือรอให้หายปวดก่อน
สวัสดีค่ะ อาการปวดฟันซีกซ้ายดังกล่าวมานั้น อาจจะมีสาเหตุมาจากปัญหารากฟันที่เคยมีอยู่เดิม ฟันผุ ฟันคุด หรือเหงือกบวมอักเสบจากการติดเชื้อ การมีเนื้องอกของเหงือกและฟัน เป็นต้นโดยปัญหาเรื่องรากฟันนั้น เป็นปัญหาที่พบได้บ่อยที่ทำให้มีอาการปวดฟันค่ะ โดยรากฟันที่เสียไปนั้น มักเกิดจากการมีฟันผุ ฟันเป็นรู หรืออุบัติเหตุต่อฟันที่ทำให้เนื้อฟันแตก หัก และเสียหายนำมาก่อนการรักษามีทั้งการผ่าตัดแก้ไขรากฟันหรือการถอนฟันซี่นั้นๆออกไป ขึ้นกับลักษณะและความรุนแรงของโรคแนะนำการไปพบทันตแพทย์โดยเร็วที่สุด ไม่จำเป็นต้องรอให้หายปวด ในระหว่างนี้สามารถกินยาแก้ปวดได้ทุก 4-6 ชั่วโมง รับประทานอาหารอ่อนๆแบบที่ไม่ต้องเคี้ยวมาก หมั่นดูแลรักษาสุขภาพช่องปากและฟันให้สะอาดอยู่เสมอ ไม่รับประทานอาหารที่มีน้ำตาลมากเกินไป เลิกสูบบุหรี่